Karl Hadik von Futak

Ël cont Karl Joseph Hadik von Futak, fieul dl'avosà Supremi Belli Dux Andreas, a l'é stàit un general dl'esèrcit amperial asbórgich.
A l'era nassù a Levoča (Leutschau an alman; al di d'ancheuj an Slovachia) dël 1756 e a l'é mòrt a Lissandria ij 24 ëd luj dël 1800.

A l'é stàit an tra ij pòchi generaj a rend-se cont ch'ij temp a j'ero cambià e ch'a ventava arnové jë schema tàtich e organisativ militar.
An essend nòbil soa cariera ant l'armada a l'era stàita motobin favorìa, dventand capitani a vint agn e feldmarëssal a quarantun.
Durant l'assedi ëd Bar a l'é an tra ij difensor ch'a devo rend-se.
As bat a Marengh fin-a a la mòrt; a l'avìa quarantequatr agn.
A l'era ël pì giovo feldmarëssal dl'Amper.

Hadik von Futak, Karl